আন্তর্জাতিক মহাকাশ স্টেশনে কি কোনও অন্তর্ঘাতের চেষ্টা হয়েছিল? কোনওভাবে মহাজাগতিক বিকিরণ বা তেজস্ক্রিয় রশ্মি ঢুকিয়ে কি ধ্বংস করে দেওয়ার চেষ্টা হয়েছিল মহাকাশ স্টেশনকে? বৃহস্পতিবার নাসা এবং রুশ মহাকাশ সংস্থা 'রসকসমস' কিন্তু সেই আশঙ্কাকে পুরোপুরি উড়িয়ে দিল না। বরং যৌথ বিবৃতি দিয়ে জানাল, এই ঘটনার পুর্ণাঙ্গ তদন্ত হবে। আর সেই তদন্তকারী দলের নেতৃত্ব দেবে রুশ মহাকাশ সংস্থাই। এই 'রটনা' শুরু হয় অগস্টের শেষে ভূপৃষ্ঠ থেকে প্রায় ৪০০ কিলোমিটার উপরে কক্ষপথে ঘোরা আন্তর্জাতিক মহাকাশ স্টেশনে একটি দুর্ঘটনার পর।